**НАРОДНО ЧИТАЛИЩЕ „ ПРОБУДА1952” С. ДОБРА ПОЛЯНА ОБЩ. РУЕН, ОБЛ. БУРГАС.**

**Изх.№4 / 04.03.2020г.**

**ДО КМЕТА НА ОБЩИНА РУЕН**

**ОБЛАСТ БУРГАС**

**Д О К Л А Д Н А З А П И С К А**

от

Кемал Мехмед Мустафа

Председател на читалищно настоятелство

**Относно**: Отчет за дейността на читалище „ Пробуда 1952”

с. Добра поляна за 2019год.

**Уважаеми господин Кмет,**

Съгласно чл.26а (4) от Закона за Народните читалища Председателя на Читалищното Настоятелство представя отчет за дейността си пред кмета на общината.

**С уважение,**

**КЕМАЛ МУСТАФА**

*Председател на читалището*

**ОТЧЕТЕН ДОКЛАД**

**ЗА ДЕЙНОСТТА НА ЧИТАЛИЩЕ „ ПРОБУДА1952 ” С. ДОБРА ПОЛЯНА, ОБЩ. РУЕН, ОБЛ. БУРГАС ЗА 2019ГОД.**

**ГОСПОДИН ОБЩИНСКИ КМЕТ**,

Читалище „Пробуда1952” от основаването си до ден днешен, разгаря искрата на знания и просвета сред населението. То е център за общуване с културните ценности и съдейства за превръщането му в културно средище.

**Целите и задачите**, формулирани в Закона за народните читалища, се свеждат в най-общи линии до: развитие и обогатяване на културния живот в селото и свободното време на хората. Допринася за усъвършенстване на знания и интереса към науката, изкуството и културата. То възпитава в дух на родолюбие и общочовешка нравственост и утвърждаване на националното самосъзнание. Библиотечната дейност е една от основните ни дейности и обслужва местното население и учениците от ОУ „ Св. Св. Кирил и Методий”, където учат ученици и от съседните села Каменяк и Средна махала.

Читалище „Пробуда 1952” е културна институция с богато минало, динамично настояще и благодатно бъдеще. Тук се планират и организират мероприятия, свързани с историята на селото и общината; така също официалните, и религиозно- обредните празници и традиции.

За Читалище „Пробуда1952” – 2018год. бе една година на предизвикателства. Успяхме да задържим постигнатото ниво на качество на работа, и това ни даде стимул да разширим обхвата на дейности и инициативи.

Онова , което нашите потребители на услуги и членове очакват от нас, а именно: да обединява и приобщава хора в активна възраст за един по активен социален живот за едно по- активно поведение на населението беше отправната точка във всяко начинание през годината.

През изтеклата година читалището работеше за : - обучение на деца и младежи. -изяви на деца. - осигуряване на достъп до информация и четене, чрез общодостъпната си библиотека и информационните и носители, както класически, така и интернет базирани. - подпомага на училището чрез обучение и услуги. - за по добрия имидж на с. Добра поляна и хората на Добра поляна.

Компютърната, мултимедийната и разможителна техниката , която бяхме получихме по проект „ Глобални библиотеки” ни подпомага при подготовка и провеждане на редица мероприятия, освен това придобиха се нови знания и умения при читателите с гарантираната възможност, която им даде да достигнат до глобалното информационно общество. Чрез новостите всички тези услуги обогатиха и подпомогнаха на библиотеката да продължи да се развива като средище за общуване между отделните социални групи и хора.

Читалището провежда различни мероприятия, с които се отбелязват чествания на бележити дати, годишнини и празници.

Първото ознаменувано събитие през 2019г. е:

**Месец Януари**

-На 02.01 в библиотеката се отбеляза 130 г./ 01.01/ от рождението на български писател Николай Райнов (1889-1954), като читателите се запознаха с живота и творчеството му.

-04.01- “Зимна приказка ”- В заемната на библиотеката на мултимедиен екран се прожектираха най-хубавите зимни приказки. На мероприятието присъстваха най-малките читатели на библиотеката и се запознаха с любими приказни герои.

-04.01- Подредена е витрина от текстови и снимкови материали за живота ,творчеството и делото на българския революционер, национален герой и поет Христо Ботев по-случай 171 години от рождението му /06.01./

-11.01. Организирано е мероприятие за Международния ден на думата “Благодаря”с участниците в кръжока „ Сръчни ръце” . Дискутира се смисъла и значението на вълшебната думичка „ Благодаря”след което се направиха и подариха картички с послания към хората на ,които искаме да Благодарим.

-18.01- Витрина от "НОВИ КНИГИ"- Библиотеката на НЧ „Пробуда1952"с. Добра поляна спечели проект на стойност 2.300 лв. към МК за обновяване на библиотечния фонд по програма „Българските

библиотеки – съвременни центрове на четене и информираност” - 2018 г. Министерството на културата изцяло финансово подкрепи проекта.  
Нови 200 тома от всички отрасли на знанието се вляха във фонда на библиотеката.

-21.01- Подредена е витрина на тема “Ти посрещна ме на този свят”! от рисунки и книги посветена за Деня на родилната помощ.

-21.01- В Библиотеката се отбеляза 15 годишнината от смъртта на Йордан Радичков български писател и драматург.Участници в мероприятието бяха ученици от местното училище като се запознаха с живота и творчеството му. Колективно се чете и обсъди най хубавата му книга с разкази „ Ние врабчетата”.

-31.01.- В следобедния час на занимания по интереси учениците от 1 и 2 клас заедно с класните им ръководители посетиха библиотеката и с интерес изгледаха представената от секретаря мултимедийната презентация на тема “В света на влечугите”

**Месец Февруари**

-В заемната на библиотеката се организира литературен конкурс във връзка с Деня на влюбените, като се поканиха млади момичета и момчета от селото. Темата на конкурса беше Да напишем писмо, стих, есе за обич. Конкурсът премина в много смях, споделени размисли за обичта, както и много романтични стихотворения и песни прозвуча в библиотеката в името на любовта, която движи света.

-14.02.- В заемната на библиотеката се проведе мероприятие с участниците от кръжока “Сръчни ръце” за изработване на валентинки. Също така се организира и конкурс за най-красиво изработената валентинка. Наградени бяха класиралите на първите 3 места.

-19.02.-Подредена е витрина от книги и фотоси на тема “Твоят един син, Българийо…” за делото на Апостола на свободата Васил Левски, също така и съвместна програма с училището, като програмата започна с представяне на презентация за живота и делото на Васил Левски, след като учениците изнесоха кратък рецитал.

-22.02- В библиотеката се отбеляза 120г. от рождението на един от най-четените немскоезични писатели на 20 век, автор на популярни книги за деца Ерих Кестнер / 21.02/като читателите се запознаха с живота и творчеството на автора. Колективно за четени романите му “Антон и Точица” и ”Хвърчащата класна стая”.

-26.02.- В заемната на библиотеката се проведе мероприятие с участниците от кръжока “Сръчни ръце” за изработване на мартеници. Също така се организира и конкурс за най-красиво изработената мартеница. Наградени бяха класиралите на първите 3 места.

**Месец Март**

01.03 -“Баба Марта бързала”- във фоайето на библиотеката е подредена изложба от мартеници. Също така служителите на библиотеката се преоблякоха като Баба Марта и посетиха ДГ с.Добра поляна с пожелание за здраве и подариха по една мартеница на всяко едно дете.

- Съвместна програма е организирано с местното училище ОУ “Св.Св. Кирил и Методий” с. Добра поляна, по-случай Освобождението на България(03.03)

-05.03- В заемната на библиотеката се проведе мероприятие с ученици от кръжока “Сръчни ръце” за изработване на картички за 8-ми март предназначени за жените на с. Добра поляна.

-07.03- Подредена е витрина от стихове и детски рисунки на тема “Мама”.

-08.03 “Блага вест за тебе мамо”-Съвместно с децата от ДГ с.Добра поляна се организира празнична програма в Стаята на ПГ.С много настроение малчуганите рецитираха стихотворения за мама . Родители, учители и всички гости на програмата останаха очаровани от прекрасните изпълнения на шестгодишните възпитаници.

-“Красива, нежна и добра- да носиш името Жена”- за поредна година в ритуалната зала на селото на дамите се организира “Женско парти”, по-случай 8-ми март, което събра по-вече от 50 жени от селото, които се забавляваха с хора и танци и се насладиха на чудесната музика на оркестър “Струя”, който беше осигурил ДПС.

-12.03- Творческа работилница организира библиотеката с ученици от кръжока “Сръчни ръце” – за откриване на “Книговезница”, която обхвана; с подлепване на книги и изработване на книгоразделители за бележити дати и годишнини. Участниците останаха много доволни от това, че съчетаха приятно с полезното- “Българските пролетни обичаи”- мултимедийна презентация представиха служителите на библиотеката пред учениците от 6клас при ОУ “Св.Св. Кирил и Методий” с. Добра поляна. Накрая на мероприятието присъстващите получиха по едно красиво пролетно цвете и бонбони.

-22.03 “Пролет моя, моя баяла пролет” –Съвместно с децата от ПГ с. Добра поляна се организира празнична програма по-случай посрещане на Първа пролет.

**Месец Април**

„Смехът е оцелял, защото се е смял”- служителите на читалището организираха женско парти в заемната на библиотеката по-случай деня на хумора и шегата. Поканените бяха жени от селото. Всички жени разказаха смешни истории от личния си живот и така деня измина с много смях и веселие.

- За Международния ден на детската книга и изкуствата за деца е даден старт на маратона на четенето в библиотеката с учениците от училището на тема „Среща с любими приказки и герои”. Колективно са четени любими приказки и обсъждани на всичките.

-В „Седмицата на детската книга и изкуствата за деца”. Вратите на библиотеката бяха отворени за всички деца, които обичат книгите. Децата слушаха приказки, забавляваха се чрез занимателни игри и научиха повече за разликата между купената книга и тази, взета от библиотека. Чуха и молбата на книгата.В рамките на една седмица бяха проведени следните мероприятия:

1 ден- Занимателни игри –на този ден от служителите на библиотеката се организира мероприятие, което включва шах, не се сърди човече и детски билярд. Малките и големите читатели на библиотеката се включиха на мероприятието и се разделиха на два отбора. Накрая победителите се наградиха с грамота.

2 ден-Подвижни игри- Организира се футболна среща между два отбора момчета и народна топка между два отбора момичета. Победителите се наградиха с грамота и сладки.

3- ден- Карнавал с маски за най-артистично облечен се организира съвместно с училището.Състоя се в двора на училището.

4- ден- Чрез конкурс се избра най-добър рецитатор и разказвач на народни приказки.

5- ден- Рисунка на асфалт-чрез конкурс се избраха първите три рисунки, които се наградиха с по една книжка

- По повод Международния ден на космонавта беше представена от служителите на библиотеката мултимедийна презентация на тема „Космосът- познат и непознат”.

- 26.04(петък) За най-големия християнски празник „Великден” в заемната на библиотеката е организирана великденска работилница на тема „Да нашарим яйцата заедно”. Деца и възрастни се събраха в библиотеката и боядисваха,рисуваха и т.н. Най-красиво боядисаните и рисувани яйца се подредиха в изложба във фоайето на библиотеката.

- „ [Моята баба във виртуалното пространство](https://www.google.com/search?q=%D0%BC%D0%BE%D1%8F%D1%82%D0%B0+%D0%B1%D0%B0%D0%B1%D0%B0+%D0%B2%D1%8A%D0%B2+%D0%B2%D0%B8%D1%80%D1%82%D1%83%D0%B0%D0%BB%D0%BD%D0%BE%D1%82%D0%BE+%D0%BF%D1%80%D0%BE%D1%81%D1%82%D1%80%D0%B0%D0%BD%D1%81%D1%82%D0%B2%D0%BE&spell=1&sa=X&ved=0ahUKEwjbh4vBpp3jAhURs4sKHbqUCGYQkeECCCooAA)”- В библиотеката бяха поканени бабите на по малките читатели на библиотеката . Децата им показаха първите стъпки за работа с компютър.Някои от тях нямаха никакви познания как да работят с компютър и от това как се държи мишката. Хващаха я на обратно или не я виждаха на екрана. Получаваше се различни забавни ситуации. На моменти дори се паникьосваха. Но в края, когато се отпуснаха, вече виждаха резултата от усилията.

**Месец Май**

- На 06.05.(понеделник) По-случай Гергьовден се организира пикник в гората, със семейни групи от селото, младежи и деца. Деня мина с много песни, танци и забавления.

- 09.05.(четвъртък)- За Деня на Европа служителите на библиотеката организираха викторина с учениците от 6-7ми клас на тема „Познаваме ли Европа?”

- Пред библиотеката е открита читалня на тема „Аз чета с мама”. На мероприятието бяха поканени децата от първи клас и техните родители за да разкажат и да покажат как четат български народни приказки със своите деца.

- 11.05.(събота) 10.05- Ден на библиотекаря- Учениците от 6-ти клас редовни читатели на библиотеката приеха предизвикателството да се включат с ентусиазъм в инициативата „Библиотекар за един ден”.През целия ден те обслужваха читателите. Основната цел на мероприятието беше да бъдат привлечени към книгите и библиотеката по-младите хора и най-вече децата и учениците.

- 18.05(събота)- За поредна година фолклорната група при Н.Ч „Пробуда 1952” с. Добра поляна взе участие на традиционния празник на общината с.Руен с турски танци и песента Детска планета, изпълнявана от Хатче Фахредин ученичка от 4-ти клас.

- 24.05(петък)- Литературно-музикална програма съвместно с училището се проведе в двора на училището за 24-май Деня на светите братя Кирил и Методий.

- 28.05- Държавният куклен театър гр. Търговище бяха на гости при учениците на ОУ "Св.С.Кирил и Методий"с. Добра поляна. Представиха постановката " ЧИЧО ПЕЙОВИЯТ ДВОР".Приказното събитие се състоя в салона на читалището.

**Месец Юни**

- По-случай 1 юни- Денят на детето на гости в библиотеката бяха театрална група От Бургас. Организираната театрална и концертна програма достави празнично настроение на децата и техните учители. Децата имаха възможност да участват в забавни игри, което им предостави радост и забавление. Накрая всички деца получиха подаръци.

- 02.06.- По-случай отбелязване Деня на Ботев и загиналите за свободата на България се организира мероприятие с редовните читатели на библиотеката, които се запознаха чрез представяне на презентация живота и делото на Христо Ботев.

- На гости в библиотеката бяха децата от ЦДГ и ПГ с. Добра поляна.За тяхното занимание беше прожектирано в библиотеката детско филмче на мултимедиен екран.

- На 05.06.(сряда) е подредена витрина от текстови и снимкови материали по-случай Международния ден за опазване на околната среда.

- 09.06.(неделя) Фолклорната група при Н.Ч „Пробуда 1952” с. Добра поляна взе участие на фестивала „Шарено котле”, в квартал Меден рудник гр.Бургас с изпълнение на турски фолклор и турска кухня - ръководител Джемиле Мухарем.Фестивалът беше една уникална среща за изпълнение на различните етнически групи.Красивите ни костюми, прекрасната музика и танците предизвикаха интереса на публиката. За участието си бяхме наградени с грамота. Също така Читалището се представи и с турска кухня на организирания кулинарен базар, откъдето се завърна с награда „Майстор сладко”, присъдена за секретаря на читалището.

- Рамазан байрям – кратка програма с почерпка в салона на читалището.

- В заемната на библиотеката се проведе мероприятие на тема „Моята градина”.Децата оцветяваха и рисуваха най-красивите цветя от градинките им.От оцветените рисунки е направена изложба.

- В заемната на библиотеката се проведе поредното занятие „Какво да четем през лятото”. Образователните игри бяха на закрито и съобразени с учебния план, по който децата бяха учили преди лятната ваканция и имаха за цел да наградят знанията си, така че през следващата година да им бъде по-лесно.

**Месец Юли**

-16.07.- В заемната на библиотеката е организиран конкурс от рисунки на тема „Моето родно село”.Участници на конкурса бяха редовните читатели на библиотеката. Класиралите на 1,2,3 места бяха удостоени с грамота.

- В заемната на библиотеката се организира мероприятие по случай „Културата на моя етнос”- На присъстващите бяха прожектирани на мултимедиен екран кадри от местните обичаи и традиции.

-„ И това лято в библиотеката”- Провеждани са летни занимания по график.

-За по-малките читатели на библиотеката всеки понеделник бяха прожектирани филми по-изучени произведения от препоръчителната литература за учениците. А всеки петък за по-големите ни читатели на библиотеката.

-18.07- В заемната на библиотеката е подредена витрина от текстови и снимкови материали по-случай 182год. от рождението на Апостола на свободата – Васил Левски.

-26.07- в заемната на библиотеката се състоя поредното мероприятие по програма „И това лято в библиотеката”.Редовните читатели на библиотеката апликираха с намачкани малки цветни топчета от тънка хартия красив лебед и цветна пеперуда. Благодарение на техните сръчни ръце, библиотеката стана по привлекателна и красива..

- Проведени са две групови обучения по ИКТ с деца от 7-9 год. 2 гр. по 6 деца общо 12 . Темите бяха: базови познания за работа с компютър, как се работи с програмите Microsoft Word, Publisher, Power Point, Paint, Excel, търсене на информация в интернет, как се ползват социалните мрежи Фейсбук и Скайп.

- В заемната на библиотеката се проведе поредното занятие „Какво да четем през лятото”.Образователните игри бяха на закрито и съобразени с учебния план , по-които децата бяха учили преди лятната ваканция и имаха за цел да надградят знанията си, така че през следващата година да им бъде по-лесно.Те включиха:

-Забавна математика- задачи-игри за събиране и изваждане за отношения „по-голямо и по-малко”, за боравене с геометрични фигури.

- Изречения „без край” на български и английски език- игри на думи и на двата езика, в които децата затвърждаваха знанията си по словоред на простите съобщителни и въпросителни изречения, както на родния си език, така и на английски език.

- Приказен свят- разказване, четене и театрално представяне от децата на приказки, басни и легенди, които влизаха като литература в учебната им програма през следващата година.

- Поредното занимание на библиотеката беше прожектирането на детски филми с мултимедия в детския отдел на библиотеката.Участници на мероприятието бяха по малките ни редовни читатели.

**Месец Август**

- От служителите на библиотеката се организира акция за събиране на експонати за музейна сбирка.

- В заемната на библиотеката се организира мероприятие на тема „Рисувам своите мечти”- децата с голям интерес изгледаха изготвената презентацията за Света и планетата Земя след което решиха да апликират нашата планета Земя. Накрая оставиха и отпечатък на ръцете си около планетата и го нарекоха „ Детска планета”.

- На 21.08- в библиотеката беше отбелязана рождението на бележития детски писател Ангел Каралийчев. Представен беше творческият и житейският му път. Участниците в събитието бяха най- редовните читатели на библиотеката.Също така беше и представена презентацията на приказката „ Майчина сълза”. Децата с интерес разгледаха подредения кът с творби на автора, след което си тръгнаха доволни и развълнувани от мероприятието.

-На 27.08 за по-малките читатели на библиотеката е проведено мероприятие на тема „ От нищо нещо”. Децата начертаха своите ръчички на бял лист, което изрязаха и ги залепиха. Успяха да изработят лебеди от ръчички. Мероприятието беше много забавно, защото децата заедно успяха да направят всичко това.

**Месец Септември**

- Отбелязвано е деня на  Съединението на Княжество България с Източна Румелия с подреждане на витрина от текстови и снимкови материали.

- 08.09.2017г.- „Плодородна и златна есен *”* -В заемната на библиотеката е подредена есенна изложба с дарове от  природата.

- На 09.09.2019г. в читалищния салон се организира детско шоу „Сбогом лято” по-случай закриване на ваканция. Децата откриха мероприятието с впечатляващо шоу от танци и продължи с почерпка.Така заредени с приятни емоции и преживявания казаха „Сбогом лято” в очакване на следващото.

- 11.09.2019.г. В заемната на библиотеката е подредена витрина от рисунки, стихове и апликации на тема „Здравей родно училище”.

- 16.09.2019.г. – „Отново на Училище” – Литературно-музикална програма в двора на училището по-случай откриването на новата учебна 2019-2020год.

- На 26.09- в библиотеката беше отбелязана рождението на Ран Босилек (Генчо Станчев Негенцов) – български  детски писател , поет и преводач. Представен беше творческият и житейският му път. Участниците в събитието бяха най- редовните читатели на библиотеката. Също така колективно е четени произведенията му „ Патиланци”, „Неродена мома”, „Косе Босе”и „ Дядо и ряпа”.

-На 27.09 В библиотеката се отбеляза 85год. от рождението на Реджеб Кюпчю- /28.09/ български поет от турски произход. Читателите се запознаха с живота и творчество му, чрез изготвената презентация от служителите на библиотеката.

- 30.09.2019.г.- В заемната на библиотеката бяха на посещение първокласниците от местното училище с класния им ръководител г- н И. Смаил. За някои от тях това бе първото влизане в „Храма на книгите”.Те научиха какво е това библиотека, как се нарича човекът, който прекарва най-много време сред книгите, как да станат читатели, какви услуги предлага библиотеката. С интерес изгледаха презентацията, подготвена и показана благодарение на ИКТ оборудването по Програма "Глоб@лни библиотеки - България". На тръгване от библиотеката всяко едно дете получи по една картинка за оцветяване и  по едно бонбонче за това, че бяха много послушни .

**Месец Октомври**

04.10 – Изготвена е витрина от текстови и снимкови материали по-случай Световния ден за защита на животните.

07.10 – 05(събота)-По-случай световния ден на учителя е изготвено поздравителен адрес и изпратен до учителския колектив на ОУ "Св.Св.Кирил и Методий" , с. Добра поляна.

16.10 – В библиотеката се отбеляза 165 г. от рождението на Оскар Уайлд, урландски писател и драматург .На гости в библиотеката бяха децата от местното училище ОУ "Св.Св.Кирил и Методий" с. Добра поляна, колективно се чете и обсъди литературната му приказка „Щастливият принц”- кратката история на метална статуя, която се сприятелява с прелетна птица. Заедно двамата носят щастие на други, както в живота, така и в смъртта.

17.10 – В библиотеката се отбеляза 105 г. от смъртта на Пейо Яворов – един от най- големите български поети на 20-ти век .Чрез мултимедийна презентация читателите се запознаха с живота и творчеството му.

22.10- В седмицата на четенето, читалище "Пробуда 1952" посрещна своите гости, учениците от I и III клас при ОУ " Св. Св. Кирил и Методий" с. Добра поляна заедно с Г-жа Айше Смаил. Заедно е прочетено Молбата на книгата, малчуганите се запознаха с библиотеката, като споделиха кои са техните любими герои.

24.10 – В библиотеката беше отбелязана 90 г. от рождението на Йордан Радичков, български писател и драматург ,като читателите се запознаха с личността на големия български писател и неговото творчество за деца.

31.10 – „Кой знае по-вече” – изготвена е витрина по-случай Деня на народните будители заедно с учениците от ОУ "Св.Св.Кирил и Методий" , с. Добра поляна.

**Месец Ноември**

01.11 – „Поклон вам, будители народни”- Беше организирано съвместна програма с учениците от ОУ "Св.Св.Кирил и Методий", по-случай Деня на народните будители.

15.11-16.11(събота)- – Изготвена е витрина от текстови и снимкови материали по-случай отбелязване на Деня на толерантността.

- С редовните читатели на библиотеката се организира състезание за писане и обработка на текст на компютър, с цел за по-добри постижения на работа с техниката.

17.11(неделя) - На гости в библиотеката бяха предсавители на Орифлейм, които направиха дермо тест на жените от селото и представиха най-новите си продукти.

22-23.11 се организира пътуващ семинар до съседна Турция –гр. Одрин. В него участваха служителите на читалищата от няколко области. Организаторите на семинара бяха инж.Кольо Николов –Областен председател на съюза на народните читалища и Г-жа Милена Дренчева -Чит. Секретар на читалището в Малко Търново.

**Месец Декември**

02.12 – В заемната на библиотеката е изготвена мултимедийна презентация и дискусия на тема „Час по здраве” по повод Международния ден за борба със СПИН. Участниците в мероприятието бяха учениците от 7-ти клас на местното училище ОУ "Св.Св. Кирил и Методий" с. Добра поляна.

9.12-13.12 – Национална седмица на четенето – В продължение на една седмица учениците от ОУ "Св.Св. Кирил и Методий" с. Добра поляна, заедно с класните им ръководители посетиха библиотеката. Чрез инициативата, която беше за насърчаване на четенето и грамотността, учениците имаха възможност да се запознаят с дейностите на читалището и библиотеката, а също така и да четат и послушат любими приказки и стихотворения.

18.12 – Участниците в кръжока „Сръчни ръце” за пореден път изработиха най-красивите коледни картички и бяха изпратени до кметове , директори, учители и родители.

- Със съвместната организация на читалището и училището в коридора на училището се проведе благотворителен Коледен кулинарен базар.

20.12 – Изготвена е витрина от зимни рисунки на тема „Добре дошъл Дядо Коледа”.

- „Тиха нощ, свята нощ” – приказна коледна програма съвместно с училището се проведе в салона на читалището. Сцената се оказа малка за толкова много талантливи деца. Коледен дух, магическа атмосфера, вълнение и нетърпение се четеше в погледа на всяко едно дете, докато на сцената се появи Дядо Коледа, който ги зарадва с много подаръци.

***С Коледните и новогодишни празници приключи културния календар за 2019г.***

**И Н Ф О Р М А Ц И Я**

**ЗА ПРИХОДИТЕ И РАЗХОДИТЕ НА ЧИТАЛИЩЕ „ ПРОБУДА1952 ” С. ДОБРА ПОЛЯНА, ОБЩ. РУЕН, ОБЛ. БУРГАС ЗА 2019ГОД.**

**ДАМИ И ГОСПОДА ОБЩИНСКИ СЪВЕТНИЦИ**,

,

През изминалата 2019година Читалище „ Пробуда1952” с. Добра поляна към 01.01.2019г. имаше наличност в размер на 3 405 лв. /три хиляди четиристотин и пет/, а като приходи получи от Община Руен субсидия в размер на общо: 18 980лв. /осемнадесет хиляди деветстотин и осемдесет / собствени приходи събрани от такси и наеми е в размер на 107лв. / сто и седем/. Или всичко приходи за цялата 2019год бяха в размер на 22 492лв./двадесет и две хиляди четиристотин деветдесет и два/.

Разходите бяха в размер на 17 952лв./седемнадесет хиляди деветстотин педесет и два /, която сума беше изразходвана за следното, както следва:

1. Запл. и възнаг. на перс. нает по труд. Прав ............ 12 068лв.

2. Соц. осигуровки за ф.” Общ. осигуряване ............ 1 284лв.

3. Вноски за фонд “ Т З “ и “ДЗПО” ............... 410лв. 4. Здр. осигур. вноски от работодателя ............. 560 лв.

5. Командировки ………… 373лв.

6. Материали, горива ,енергия, интернет, външни услуги и представителни разходи- общо 3 257лв. - в това число влизат разходи за ел.енергия, вода, , за канцеларски материали, дърва за огрев, смяна на дограма 3 бр., такса банка и годишна такса интернет.

**ВСИЧКО РАЗХОДИ:………………..................................... 17 952лв.**

**За всички направени разходи си има оправдателни документи пазят се грижливо.**

В наличност в края на годината или към 01.01.2020 год. е в размер на : 4 540 лв.

Библиотечната дейност към читалището също е на нужната висота. В момента библиотечният фонд наброява 9 341 библиотечни материали, като периодично се обновява , съдържащ худ. литература, детска литература и литература от различни области / отрасли /, от които по съдържание: отраслова- 2513тома, художествена- 4453тома, Детска /общо /:- 2515тома, от които детска отраслова -195 тома и детска художествена–2320тома По вид книги: 8852 тома, пер. издания -40 , грамофонни плочи -327, диафилми – 104. и др. -17.

Набавените библиотечни документи бяха / общо / 42 тома. Закупени на стойност 463,16лв./четиристотин шестдесет и три лв. и 0,16ст. / по съдържание : отраслова 7 тома, художествена -27 тома, детска художествена -8тома. По вид всички са книги.

Отчислени книги няма.

Общият брой на читателите за цялата 2019год / общо / е 234, като: - до 14год. възраст-126, над 14 год. възраст –108.

Посещенията през изминалата 2019година бяха общ бр. 2 512, от тях за ползване на компютрите:787 а заетите библ. документи –3 534.

През 2019година читалището получаваше само 1 периодично издание.